समर्थन मूल्य पर नहीं खरीदी तुअर, अफसरों से भिड़े किसान
मंडी में अच्छी किस्म की तुअर नहीं खरीदने पर किसान भड़क गए। किसानों ने अपनी उपज को श्रेष्ठ बताया जबकि अफसर पैरामीटर के हिसाब से खरीदी करने की बात कहते रहे। आक्रोशित किसानों ने हंगामा भी किया लेकिन उनकी उपज नहीं खरीदी गई। मजबूरी में किसानों को औने-पौने दामों में व्यापारियों को ही बेचकर जाना पड़ा। अफसरों के मुताबिक दाल ठीक नहीं है। कुछ काली है।
समर्थन मूल्य पर तुअर खरीदी के शासन द्वारा तय किए गए सख्त नियमों से किसानों की समस्या बढ़ी है। बनाए मानदंडों पर खरा नहीं उतरने पर तुअर को मंडी में ही समर्थन मूल्य नहीं मिल रहा। जिला विपणन केंद्र द्वारा एक महीना देरी से समर्थन मूल्य पर खरीदी शुरू की है। बावजूद इसके किसान परेशान हो रहा है। शासन ने तुअर का समर्थन मूल्य 5050 रुपए रखा है। यह उन्हें ही मिल रहा है जिसकी तुअर मानदंडों में 100 प्रतिशत है।
गुरुवार दोपहर 2 बजे पुरानी उपज मंडी में तुअर बेचने आए कुछ किसान भड़क गए। बड़ियाग्यासुर के किसान लक्ष्मणसिंह सोलंकी 7 क्विंटल उपज लेकर आए थे। अफसर ने उपज देखते ही लेने से मना कर दिया। ऐसे अन्य किसानों के साथ भी हुआ तो उन्होंने हंगामा कर दिया। अफसर उन्हें नियम समझाने लगे। किसानों ने अफसर को खूब खरी खोटी सुनाई।
पैरामीटर से कर रहे खरीदी
किसानों की उपज मानकों पर खरी नहीं उतर रही थी। वे जबरन में हंगामा कर रहे थे। खरीदी पैरामीटर के अनुसार ही हो रही है। हुसनलाल, वरिष्ठ सहायक, विपणन संघ, इंदौर
तुअर खरीदी के ये मापदंड
तुअर में बाह्य पदार्थ 2%
अन्य दलहनों का मिश्रण 3%
अन्य खाद्य अनाज 1%
टूटा व कटा हुआ दाना 3%
घुन लगा हुआ दाना 3%
अधपके एवं सिकुड़े दाने 3%
नमी वाले दाने 12%
किसानों से खरीदी उपज व्यापारी से ले रही संस्था
किसान लोकेंद्रसिंह बड़ियाग्यासुर, भगवानसिंह तंवर कालमुखी, अमित भामगढ़ ने अफसरों पर मिलीभगत का आरोप लगाया। उन्होंने बताया खरीदी में रिजेक्ट होने के बाद माल उनकी उपज व्यापारी 3 हजार से 3500 रुपए क्विंटल में खरीद लेते हैं। शाम को स्वयं किसान बनकर पावती दिखाकर उसी उपज काे समर्थन मूल्य पर बेच देते हैं। व्यापारी संतोष माली ने बताया व्यापारी अफसर से सेटिंग कर राशि आपस में बांट लेते हैं।
मंडी में किसानों की तुअर की जांच करते कर्मचारी, पास में किसान भी हैं।
तुवर खरीदी केन्द्रों के लिए जांच दल गठित
भारतीय राष्ट्रीय कृषि सहकारी विपणन संघ भोपाल के निर्देशानुसार जिले में तुवर की खरीदी समर्थन मूल्य पर करने के लिए दो खरीदी केंद्र खंडवा एवं हरसूद में बने हैं। कलेक्टर स्वाति मीणा ने गुणवत्ता पर नियंत्रण रखने एवं अन्य आकस्मिक रूप से उत्पन्न समस्या के त्वरित निराकरण के लिए जांच दल गठित किए हैं। इस दल में तहसीलदार खंडवा व हरसूद, जिला विपणन अधिकारी , सचिव कृषि उपज मण्डी व हरसूद, दोनों एसडीएम एवं प्रभारी नेफेड इंदौर शामिल है। जांच दल के प्रभारी एसडीएम होंगे। यह दल खरीदी केंद्रों का निरीक्षण कर तुवर की गुणवत्ता पर विशेष ध्यान रखेंगे। जांच दल ध्यान रखेंगे कि किसी भी परिस्थिति में व्यापारी वर्ग से या उनके माध्यम से तुवर की खरीदी न हो।
दाल 2 हजार रुपए कम में व्यापारियों को बेची
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva mag_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva